ชัยคุปต์ - วิกิพีเดีย

# ชัยคุปต์

### จากวิกิพีเดีย สารานุกรมเสรี

สารานุกรมประเทศไทย
...

ชัยคุปต์ เป็นนามปากกาของ รศ. ดร. ชัยวัฒน์ คุประตกุล นักวิทยาศาสตร์ และนักเขียน เกิดเมื่อวันที่ 20 กันยายน พ.ศ. 2483 ที่จังหวัดนครราชสีมา

## [แก้] ประวัติการศึกษา

ชัยวัฒน์ศึกษาที่โรงเรียนบูรพาวิทยาการ จบในระดับชั้น ป. 4 และศึกษาต่อที่โรงเรียนราชสีมาวิทยาลัย ภายหลังจากจบการศึกษาได้ศึกษาต่อ คณะวิทยาศาสตร์ จุฬาลงกรณ์มหาวิทยาลัย สำเร็จการศึกษาในปี พ.ศ. 2504 รับทุนโคลอมโบ ศึกษาต่อหลักสูตรวิทยาศาสตร์บัณฑิตสาขาฟิสิกส์ ณ มหาวิทยาลัยโมนาช ที่ เมลเบิร์น ในช่วง พ.ศ. 2506-2509 และศึกษาต่อระดับปริญญาเอกจบการศึกษาในปี 2513

## [แก้] ผลงาน

- ทำหนังสือคล้ายนิตยสาร โดยเขียนเองทั้งเล่ม ทั้งปกและเรื่องต่าง ๆ ซึ่งมีหลากหลายประเภท อาทิ บทกวี ขำขัน ความรู้ภาษาอังกฤษ โดยในเล่มแรกนั้นมีนิยายวิทยาศาสตร์เรื่องสั้นเรื่องแรกในชีวิตด้วยหนึ่งเรื่อง คือ ธาตุมหาประลัย แต่ออกได้เพียง 2 เล่มเท่านั้น
- บทความในการประกวดทัศนะเยาวชนของหนังสือพิมพ์สารเสรี เรื่อง พรหมลิขิตหรือใครลิขิต
- ตำราแบบเรียน (ทั้งระดับมัธยมศึกษาและมหาวิทยาลัย) คู่มือการสอน แบบฝึกหัด สารคดี บทความ คอลัมน์ นิยายวิทยาศาสตร์ นิยายทั่วไป และบทกวี มีทั้งเขียนเองและแปล โดยตีพิมพ์เป็นเล่มแล้วมากกว่า 60 เล่ม จากหลายนามปากกา เช่น ชัยคุปต์ วัฒนชัย เตคีออน และศรีวัฒน
- จัดรายการวิทยุโทรทัศน์
- ปัจจุบันได้เป็นหัวหน้าและที่ปรึกษาโครงการต่าง ๆ
- บทความต่าง ๆ เช่น 9 สุดยอดสิ่งประดิษฐ์คิดค้นทางด้านการแพทย์ในรอบหนึ่งพันปี โทรศัพท์มือถือกับสมอง

## [แก้] รางวัล

- รางวัลชมเชยหนังสือสำหรับเด็กก่อนวัยรุ่นประเภทสารคดี ในงานสัปดาห์หนังสือแห่งชาติประจำปี 2524
- รางวัลชมเชยจากคณะกรรมการส่งเสริมและประสานงานเยาวชนแห่งชาติ (ส.ย.ช.) ประจำปี 2524
- เคยได้รับการเสนอชื่อจากยูเนสโก เพื่อเข้ารับการพิจารณาชิงรางวัลคาลิงกาประจำปี 2524

| ชัยคุปต์ เป็นบทความเกี่ยวกับ ชีวประวัติ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ชัยคุปต์ ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%8A/%E0%B8%B1/%E0%B8%A2/%E0%B8%8A%E0%B8%B1%E0%B8%A2%E0%B8%84%E0%B8%B8%E0%B8%9B%E0%B8%95%E0%B9%8C.html".

หมวดหมู่: บุคคลที่เกิดในปี พ.ศ. 2483 | นักเขียนนิยายวิทยาศาสตร์ | นามปากกา | นักฟิสิกส์ | ชาวนครราชสีมา | บทความเกี่ยวกับ ชีวประวัติ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา